05/11/2013 | Administración LocalMunicipal
Carral
Aprobación das bases reguladoras e da convocatoria de concesión de axudas para estudantes universitarios do Concello de Carral para o curso 2013/2014

Mediante o decreto 399/2013, do 24 de outubro de 2013, esta Alcaldía do Concello de Carral resolveu: PRIMEIRO.–Aprobar as bases específicas para a concesión de axudas para e estudantes universitarios do Concello de Carral para o curso 2013/2014 e efectuar a súa convocatoria. SEGUNDO.–Publicar as bases e a convocatoria no Boletín Oficial da Provincia da Coruña, no taboleiro de edictos e na páxina web do Concello. TERCEIRO.–Dar conta desta resolución ao Pleno, nos termos establecidos legalmente. ANEXO BASES REGULADORAS DAS AXUDAS Ó ESTUDO PARA ESTUDANTES UNIVERSITARIOS DO CONCELLO DE CARRAL PARA O CURSO 2013/2014 I.–OBXECTO DA SUBVENCIÓN. É obxecto destas bases regular a concesión polo Concello de Carral, en réxime de concorrencia competitiva de axudas para o estudo aos estudantes de ensino universitario para o curso 2013-2014. II.–FINANCIAMENTO. Os créditos para financia-las axudas reguladas nestas bases atópanse contidas no orzamento municipal do 2013, con cargo á partida orzamentaria 2013.322.48001, por importe total de 3.000,00 €. III.–BENEFICIARIOS E REQUISITOS. Poderán ser beneficiarios das axudas previstas nestas bases os estudantes nos que concorran os seguintes requisitos: a) Estar matriculados en calquera curso de 1.º, 2.º ou 3.º ciclo de educación universitaria. b) Estar empadroado no Concello de Carral. c) No caso de persoal da administración beneficiario doutra axuda para o mesmo concepto non se poderá acceder a esta convocatoria de axuda. IV.–IMPORTE DAS AXUDAS. A contía das axudas que se establecen serán ata un máximo de 200 €, segundo a puntuación obtida cos méritos presentados e, co límite máximo do crédito orzamentario existente. A cantidade de axuda será segundo a puntuación obtida e dependendo da partida orzamentaria ata esgotala. V.–SOLICITUDES. LUGAR, PRAZO DE PRESENTACIÓN E MODELO. As solicitudes dirixiranse ao alcalde-presidente podendo presentarse por calquera das formas sinaladas no art.38.4 da Lei 30/1992, do 26 de novembro, de réxime xurídico das administracións públicas e procedemento administrativo común (LRJPAC). O prazo de presentación de solicitudes será de dez días naturais, a contar dende o día seguinte á súa aprobación no Boletín Oficial da Provincia. As solicitudes acompañadas da documentación preceptiva formalizaranse no modelo normalizado de solicitude (anexo I) asinado pola persoa solicitante (interesado/padre/nai/titor) no que se especificará o nome e apelidos do estudante e o centro no que se cursan estudos. O modelo de solicitude será facilitado no Rexistro Municipal. VI.–DOCUMENTACIÓN. Xunto coa solicitude, acompañarase a documentación seguinte: a) Fotocopia compulsada do DNI/NIE/PASAPORTE dos beneficiario e do pai/nai/titores. b) Certificado de empadroamento e convivencia do solicitante. Incorporarase de oficio. c) Copia compulsada da matrícula ou documento do centro que o xustifique. d) En caso de separación ou divorcio, copia compulsada da sentencia e en caso de viuvez, copia compulsada do xustificante desta condición. e) Certificación bancaria, segundo modelo facilitado no Concello, do número de conta no que se faría o ingreso en caso de resultar beneficiario da axuda. f) Copia compulsada do título de familia numerosa en case de telo. g) Certificación, se é o caso, de discapacidade igual ou superior ó 33%. No suposto de que a documentación non cumpra os requisitos esixidos ou que a documentación aportada conteña erros ou sexa insuficiente, requirirase ao solicitante para que no prazo de dez días aporte os documentos preceptivos, con indicación de que si así non o fixese, de conformidade co establecido no art.71 da Lei 30/1992, do 26 de novembro, LRJPAC, considerarase desistido da súa petición. Polo Concello poderá solicitarse a emisión de informe dos Servizos Sociais en relación cos medios económicos e circunstancias familiares do solicitante. VII.–COMISIÓN DE VALORACIÓN. Revisados os expedientes e completados, remitiranse á Comisión de Valoración para o seu estudo e proposta de resolución. A comisión de valoración estará composta polo concelleiro responsable do área de educación, a técnica de educación e a auxiliar administrativa de servizos sociais, actuando como Secretario o da Corporación ou funcionario que o sustitúa. VIII.–CRITERIOS DE VALORACIÓN.1) Número de membros dependentes da unidade familiar: por cada membro da unidade familiar (pai, nai, irmán e solicitante): 0,25 puntos.2) Condicións familiares do solicitante da axuda: a) Por orfandade: 1 punto. b) Fillo de separado/a ou viúvo/a a data actual: 1 punto. c) Fillo de solteira que non conviva co pai: 1 punto. d) Por posuír o título de familia numerosa: 2 puntos. e) Por presentar un ou máis membros da unidade familiar algunha minusvalía do 33% ou maior, por cada un: 3 puntos. As puntuacións neste apartado serán acumulables.3) Lugar onde realiza os estudos: a) De 0 a 15 km: 0,5 puntos. b) De 16 a 21 km: 1 punto. c) De 22 a 55 Km: 2 puntos. d) De máis de 55 km: 3 puntos.4) Por número de créditos nos que se matricula: a) Menos de 25 créditos: 1 punto. b) De 26 a 50 créditos: 2 puntos. c) De 51 a 100 créditos: 3 puntos. d) Máis de 100 créditos: 4 puntos. IX.–RESOLUCIÓN E RECURSOS. Cumpridos os trámites para a instrución do procedemento e fiscalizada a proposta pola Intervención municipal, a Alcaldía dictará a resolución que proceda no prazo dun mes computado a partir da finalización del prazo de presentación de solicitudes e sempre antes do 31 de decembro. A resolución expresa será mediante publicación no taboleiro de anuncios do Concello e notificada individualmente a cada un dos solicitantes. Transcorrido o devandito prazo sen que se dicte resolución expresa, entendese que esta é desestimatoria de conformidade co establecido no art.42 da Lei 30/1992, do 26 de novembro (LRJPAC). A resolución estimatoria ou desestimatoria pon fin á vía administrativa, contra a que poderá interpoñerse potestativamente recurso de reposición ante o Sr. alcalde-presidente, no prazo dun mes, a contar dende o día seguinte ó de notificación do acordo de concesión, ou directamente recurso-contencioso administrativo ante o Xulgado do Contencioso-Administrativo de A Coruña, no prazo de dous meses a contar dende o seguinte ó de notificación da resolución si é expresa, si non o é, o prazo será de seis meses, a contar dende o día seguinte a partir do que se entenda producida la desestimación por acto presunto. O pago será ingresado na conta bancaria facilitada polos beneficiarios para tal fin. X.–INFRACCIÓNS E SANCIÓNS. O réxime de infraccións e sancións será o establecido no título IV da Lei 38/2003, do 17 de novembro, e título IV da Lei 9/2007, do 13 de xuño, de subvencións de Galicia. Carral, 25 de outubro de 2013. O ALCALDE José Luis Fernández Mouriño